|  |  |
| --- | --- |
| Fakulta manažmentu, ekonomiky a obchodu - YouTube | **Fakulta manažmentu, ekonomiky a obchodu**  Prešovská univerzita v Prešove  Ul. Konštantínova č. 16, 080 01 Prešov |

**základné Informácie o prijímacom konaní na Fakulte manažmentu, ekonomiky a obchodu Prešovskej univerzity v Prešove na akademický rok 2025/2026**

Za začiatok prijímacieho konania sa považuje podanie prihlášky na vysokoškolské štúdium. Na Fakultu manažmentu, ekonomiky a obchodu Prešovskej univerzity v Prešove (ďalej len „FMEO PU“) je možné podávať aj **elektronickú formu prihlášky**. FMEO PU akceptuje e-prihlášky podané prostredníctvom MAIS - Modulárny akademický informačný systém (<https://www.unipo.sk/cvtpu/hlavne-sekcie/MAIS/intro/>), v sekcii „Elektronická prihláška“. V prípade podávania elektronickej formy prihlášky je potrebné prihlášku aj **vytlačiť, podpísať a poslať poštou** na adresu fakulty.

**Denné štúdium všetkých študijných programov v slovenskom jazyku** na všetkých stupňoch štúdia na FMEO PU je **bezplatné**. Externé štúdium na všetkých študijných programoch na FMEO PU a tiež na študijných programoch v anglickom jazyku je spoplatnené - podľa platného Cenníka školného a poplatkov, ktoré je zverejnené na webovom sídle univerzity (<https://www.unipo.sk/vzdelavanie/vnutorne-predpisy/>). Každý uchádzač môže na FMEO PU podať aj viac prihlášok na rôzne študijné programy podľa svojho zváženia. Pre každý študijný program (v každom stupni štúdia a v každej forme štúdia) je vyhodnocované vždy samostatné poradie uchádzačov pre prijatie na štúdium. **Prijímacie konanie na bakalárske, magisterské a na inžinierske štúdium sa koná bez prijímacej skúšky**, tzn. uchádzači o bakalárske, magisterské a inžinierske štúdium budú prijímaní v prijímacom konaní bez vykonávania prijímacej skúšky, na základe zverejneného algoritmu, ktorý rieši aj možné špecifické prípady a neštandardné situácie (<https://www.unipo.sk/fakulta-manazmentu/informacie/uchadzaci/>).

**Dôležité termíny:**

* **Termíny podania prihlášky:**
* pre bakalárske štúdium na všetky študijné programy okrem nového študijného programu „Zelená

ekonomika a podnikanie“: **do 15.08.2025**

* pre magisterské štúdium: **do 15.08.2025**
* pre magisterské štúdium na anglické študijné programy: **do 15.08.2025**
* pre bakalárske štúdium študijného programu „Zelená ekonomika a podnikanie“: **do 15.08.2025**
* pre inžinierske štúdium: **do 15.08.2025**
* pre inžinierske štúdium na anglické študijné programy: **do 15.08.2025**
* pre doktorandské štúdium: **do 15.08.2025**
* **Termín na poslanie alebo doručenie úradne overenej kópie MATURITNÉHO VYSVEDČENIA so známkami** (týka sa najmä uchádzačov, ktorí maturitnú skúšku vykonajú v šk. roku 2024/2025):

**bezodkladne po maturitnej skúške,**

**NAJNESKÔR VŠAK: DO 17.06.2025.**

**Adresa fakulty:**

Prešovská univerzita v Prešove

Fakulta manažmentu, ekonomiky a obchodu

Konštantínova 16

080 01 Prešov

**Poplatok za prijímacie konanie:**

* uchádzači o bakalárske štúdium (papierová aj elektronická prihláška): **30 EUR**
* uchádzači o magisterské štúdium (papierová aj elektronická prihláška): **30 EUR**
* uchádzači o inžinierske štúdium (papierová aj elektronická prihláška): **30 EUR**
* uchádzači o doktorandské štúdium (papierová aj elektronická prihláška): **50 EUR**

Pozn.: Pri podávaní prihlášok na viacero študijných programov na FMEO PU je potrebné zaplatiť poplatok za každú prihlášku.

Poplatok za prijímacie konanie je potrebné uhradiť **formou bankového prevodu**. Potvrdením o úhrade je potvrdenie banky o realizácii prevodu (v prípade platby internet bankingom potvrdenie o realizovanej platbe, nie o potvrdenie zadaní príkazu na platbu). Žiadame uchádzačov, aby správne uvádzali variabilný symbol. Potvrdenie  o úhrade je potrebné priložiť k prihláške.

**Údaje potrebné pre realizáciu platby:**

**Číslo účtu: 7000199613/8180**

**IBAN: SK89 8180 0000 0070 0019 9613**

**SWIFT: SPSRSKBA**

**Variabilný symbol: uvádzať rodné číslo uchádzača (bez lomky)**

Do správy pre prijímateľa resp. poznámky je potrebné uviesť **meno a priezvisko uchádzača.**

**Adresa príjemcu platby:**

Prešovská univerzita v Prešove

Fakulta manažmentu, ekonomiky a obchodu

Konštantínova 16

080 01 Prešov

**termíny, ktoré sa netýkajú ŽIADNEHO UCHÁDZAČA, ktorý maturoval v Slovenskej republike. Týkajú sa IBA uchádzačov s povinnosťou vykonať overenie jazykovej spôsobilosti študovať študijný program alebo diferenčný test** **(patria medzi nich iba viacerí uchádzači spomedzi zahraničných uchádzačov):**

* **Termíny konania overenia jazykovej spôsobilosti študovať bakalársky študijný program v slovenskom jazyku** (týka sa **IBA TÝCH uchádzačov** o bakalárske štúdium, ktorí **NEABSOLVOVALI** maturitnú skúšku aj z predmetu **SLOVENSKÝ JAZYK** a uchádzačov o magisterské alebo inžinierske štúdium, ktorí **NEABSOLVOVALI** bakalárske štúdium v **SLOVENSKOM JAZYKU** a/alebo maturitnú skúšku z predmetu Slovenský jazyk):
* 14.04.2025
* 05.05.2025
* 23.05.2025
* 05.06.2025
* 16.06.2025
* **Termíny konania diferenčného testu pre uchádzačov o bakalárske štúdium** (týka sa **IBA TÝCH** **uchádzačov**, ktorí odovzdali maturitné vysvedčenie, v ktorom **NIE JE UVEDENÝ NÁZOV** absolvovanej strednej školy a/alebo ktoré **NEOBSAHUJE ZNÁMKY** z maturitnej skúšky) – uvedené termíny sú tie isté, keďže u niektorých uchádzačov v prípade ich povinnosti vykonať aj overenie jazykovej spôsobilosti aj diferenčný test, sa môžu vykonať obidva spravidla v tom istom dni:
* 14.04.2025
* 05.05.2025
* 23.05.2025
* 05.06.2025
* 16.06.2025
* **Termíny konania overenia jazykovej spôsobilosti študovať magisterský alebo inžiniersky študijný program v anglickom jazyku** (týka sa **IBA TÝCH uchádzačov** o magisterské alebo inžinierske štúdium, ktorí **NEABSOLVOVALI** bakalársky študijný program v anglickom jazyku alebo sa nepreukázali predpísaným certifikátom o znalosti anglického jazyka na požadovanej úrovni jazyka):
* apríl 2025 (presný dátum konania bude uchádzačom oznámený)
* máj 2025 (presný dátum konania bude uchádzačom oznámený)
* **Termíny konania diferenčného testu pre uchádzačov o magisterské alebo inžinierske štúdium** (týka sa **IBA TÝCH** uchádzačov, ktorí ukončili bakalársky študijný program v inom študijnom odbore ako Ekonómia a manažment (resp. Economics & Management)):
* 14.04.2025
* 16.06.2025

Pozn.: **Overenie jazykovej spôsobilosti** a **diferenčný test môže uchádzač** v priebehu celého prijímacieho konania na akad. rok 2025/2026 **vykonať iba raz** (aj v prípade podania si prihlášok na viacero študijných programov).

**V prípade otázok a nejasností nás kontaktujte:**

**tel.:** 051/4880 580

051/4880 585

**e-mail:** marcela.[strisova@unipo.sk](mailto:strisova@unipo.sk)

[mariana.dubravska@unipo.sk](mailto:juraj.tej@unipo.sk)

**webové sídlo fakulty:** <https://www.unipo.sk/fakulta-manazmentu-ekonomiky-a-obchodu/>

**Akreditované študijné programy na FMEO PU:**

**Študijné programy v slovenskom jazyku:**

|  |  |  |  |  |  |
| --- | --- | --- | --- | --- | --- |
| Študijný program | Študijný odbor | Forma štúdia | Udelený akademický titul | Dĺžka štúdia v rokoch | Plánovaný počet študentov |
| Manažment | Ekonómia a manažment | D | Bc. | 3 | 120 |
| Manažment | Ekonómia a manažment | E | Bc. | 3 | 50 |
| Obchodný manažment a marketing | Ekonómia a manažment | D | Bc. | 3 | 100 |
| Obchodný manažment a marketing | Ekonómia a manažment | E | Bc. | 3 | 40 |
| Turizmus, hotelierstvo a kúpeľníctvo | Ekonómia a manažment | D | Bc. | 3 | 70 |
| Turizmus, hotelierstvo a kúpeľníctvo | Ekonómia a manažment | E | Bc. | 3 | 20 |
| Zelená ekonomika a podnikanie | Ekonómia a manažment | D | Bc | 3 | 60 |
| Zelená ekonomika a podnikanie | Ekonómia a manažment | E | Bc | 3 | 20 |
| Manažment | Ekonómia a manažment | D | Mgr. | 2 | 120 |
| Manažment | Ekonómia a manažment | E | Mgr. | 2 | 30 |
| Ekonomika a manažment v udržateľnom inovatívnom priemysle | Ekonómia a manažment | D | Ing. | 2 | 60 |
| Ekonomika a manažment v udržateľnom inovatívnom priemysle | Ekonómia a manažment | E | Ing. | 2 | 20 |
| Manažment | Ekonómia a manažment | D | PhD. | 4 | 3 |
| Manažment | Ekonómia a manažment | E | PhD. | 5 | 5 |

D – denná forma štúdia; E – externá forma štúdia; Bc. – bakalár; Mgr. – magister; Ing. – inžinier; PhD. – doktor (philosophiae doctor)

**Študijné programy v anglickom jazyku:**

|  |  |  |  |  |  |
| --- | --- | --- | --- | --- | --- |
| Študijný program | Študijný odbor | Forma štúdia | Udelený akademický titul | Dĺžka štúdia v rokoch | Plánovaný počet študentov |
| Management | Economics and Management | D | Mgr. | 2 | 15 |
| Management | Economics and Management | E | Mgr. | 2 | 10 |
| Economy and Management in Sustainable Innovative Industry | Economics and Management | D | Ing. | 2 | 10 |
| Economy and Management in Sustainable Innovative Industry | Economics and Management | E | Ing. | 2 | 10 |
| Management | Economics and Management | D | PhD. | 4 | 2 |
| Management | Economics and Management | E | PhD. | 5 | 5 |

D – denná forma štúdia; E – externá forma štúdia; Bc. – bakalár; Mgr. – magister; Ing. – inžinier; PhD. – doktor (philosophiae doctor)

Fakulta si vyhradzuje právo:

1. neotvoriť študijný program v prípade nepostačujúceho počtu zapísaných študentov.
2. dekan fakulty má právo zmeniť pravidlá prijímacieho konania v prípade nepredvídaných a výnimočných okolností, a to so súhlasom Akademického senátu FMEO PU.

**Podmienky prijatia na štúdium na Fakulte manažmentu, ekonomiky a obchodu Prešovskej univerzity v Prešove v akademickom roku 2025/2026**

**Podmienky prijatia na štúdium v 1. stupni štúdia (bakalárske štúdium):**

**Základnou podmienkou prijatia na štúdium je získanie úplného stredného vzdelania alebo úplného stredného odborného vzdelania vrátane maturitnej skúšky.**

**Prijímacie konanie na bakalárske štúdium sa koná bez prijímacej skúšky**, tzn. uchádzači o bakalárske štúdium budú prijímaní v prijímacom konaní bez vykonávania prijímacej skúšky. Všetci uchádzači, ktorí sa hlásia na štúdium na FMEO PU, sú zoradení do poradia pre prijatie na príslušný študijný program, na ktorý sa prihlásili (poradie je pre každý daný študijný program vždy iba jedno) a budú prijatí **na základe svojich výsledkov na maturitnom vysvedčení**  a na základe toho priradenej pozície v poradí pre prijatie, a to v rámci limitov daných vyučovacími kapacitami fakulty. Celková pozícia uchádzača vo výslednom poradí je vypočítaná **na základe stanoveného algoritmu**, ktorý je zverejnený na webovom sídle fakulty (<https://www.unipo.sk/fakulta-manazmentu/informacie/uchadzaci/>).

**Prednostne** (mimo vyhodnocovania a vytvárania poradia vzorcami algoritmu) **budú prijatí všetci** tí uchádzači, ktorí:

* boli štandardne\* prihlásení a dosiahli na akejkoľvek strednej škole aritmetický priemer známok z maturitného vysvedčenia nižší než 1,5;
* boli prihlásení a vykonali nepovinný test SCIO (viac na www.scio.cz) „Všeobecné študijné predpoklady“ (resp. Obecní studijní předpoklady), kde dosiahli aritmetický priemer percentilov rovný 50 alebo vyšší. Prirodzene je zároveň potrebné predložiť doklad o absolvovaní stredoškolského vzdelania.

V oboch uvedených prípadoch, ak sa uchádzač nepreukáže známkou zo slovenského jazyka na základe maturitnej skúšky (spomedzi maturujúcich v zahraničí), môže byť prijatý iba po úspešnom absolvovaní Overenia jazykovej spôsobilosti na Fakulte manažmentu, ekonomiky a obchodu PU v Prešove.

*\**Za štandardne prihlásených možno považovať tých uchádzačov, ktorí v prijímacom konaní predložili svoje maturitné vysvedčenie, v ktorom sú uvedené konkrétne známky za jednotlivé predmety a zároveň je uvedený názov absolvovanej strednej školy.

**Požadované doklady:**

1. **Riadne a úplne vypísaná elektronická prihláška na štúdium**, ktorá sa podáva prostredníctvom MAIS (<https://www.unipo.sk/cvtpu/hlavne-sekcie/MAIS/intro/>), alebo **papierová prihláška na štúdium** doručená na adresu fakulty do stanoveného termínu, vrátane príloh uvedených v nasledujúcich bodoch. Pri podávaní elektronickej prihlášky prostredníctvom MAIS je potrebné prihlášku aj vytlačiť, vlastnoručne podpísať a poslať poštou na adresu fakulty.
2. **Úradne overená fotokópia vysvedčenia o maturitnej skúške**, ktorú je potrebné poslať poštou alebo doručiť osobne na FMEO PU.

* Uchádzači, ktorí maturitnú skúšku vykonajú v šk. roku 2024/2025, **bezodkladne po maturitnej skúške** pošlú alebo osobne **doručia na adresu FMEO PU úradne overenú kópiu maturitného vysvedčenia so známkami**.
* Uchádzači, ktorí **absolvovali strednú školu mimo územia Slovenskej republiky** sú povinní doručiť **preložené a overené doklady** o dosiahnutí úplného stredného vzdelania s maturitou alebo úplného stredného odborného vzdelania s maturitou a zároveň **Rozhodnutie o uznaní rovnocennosti dokladov o vzdelaní na účely pokračovania v štúdiu** (tzv. nostrifikáciu), ktoré vydáva Regionálny úrad školskej správy v SR (informácie odboru školstva týkajúce sa uznávania dokladov o vzdelaní sú dostupné na: <https://www.russ-po.sk/949-sk/nostrifikacie-uznanie-dokladov-o-vzdelani/>).

1. **Štruktúrovaný životopis** (možné nahratie ako prílohy do e-prihlášky).
2. **Doklad o zaplatení poplatku za prijímacie konanie** (možné nahratie ako prílohy do e-prihlášky).

**V prípade nepredloženia požadovaných dokumentov do stanoveného termínu, bude prihláška zaradená do 2. kola prijímacieho konania.**

V prípade, že sa uchádzač o bakalárske štúdium **nepreukáže takým maturitným vysvedčením, na ktorom je jedným z absolvovaných predmetov Slovenský jazyk** (ide najmä o zahraničných uchádzačov), je **povinný na fakulte absolvovať OVERENIE JAZYKOVEJ SPÔSOBILOSTI študovať bakalársky študijný program v slovenskom jazyku**.

**Overenie jazykovej spôsobilosti študovať študijný program v slovenskom jazyku nie je možné nahradiť žiadnymi certifikátmi zo slovenského jazyka**. Termíny konania overenia jazykovej spôsobilosti študovať bakalársky študijný program v slovenskom jazyku sú uvedené v úvode tohto dokumentu. Ak uchádzač neuspel na overení jazykovej spôsobilosti študovať študijný program v slovenskom jazyku, bude vyradený z poradia pre prijatie.

Uchádzač, ktorý sa nepreukáže štandardným maturitným vysvedčením, t. j. takým vysvedčením, v ktorom sú uvedené konkrétne známky za jednotlivé predmety a zároveň je uvedený názov absolvovanej strednej školy (ide najmä o zahraničných uchádzačov), je povinný absolvovať **DIFERENČNÝ TEST**, ktorý plní úlohu testu všeobecných študijných predpokladov, ktorý je vykonávaný z vybranej časti základného učiva slovenského gymnázia, a to konkrétne z časti v predmete Občianska náuka - Základy ekonómie a ekonomiky. Všetky okruhy tém diferenčného testu už uvedenej vybranej časti základného učiva z hore uvedeného predmetu budú zverejnené na webovom sídle fakulty v sekcii Vzdelávanie/Informácie pre uchádzačov (<https://www.unipo.sk/fakulta-manazmentu/informacie/uchadzaci/>). Ak uchádzač absolvoval diferenčný test a v určenom termíne doložené maturitné vysvedčenie obsahuje známky z maturity, tak v tomto prípade sa berie do úvahy pre účely zaradenia do poradia pre prijatie predložené maturitné vysvedčenie uchádzača. Termíny konania diferenčného testu sú uvedené v úvode tohto dokumentu.

**Overenie jazykovej spôsobilosti a diferenčný test môže uchádzač** v priebehu celého prijímacieho konania na ak. rok 2025/2026 **vykonať iba raz** (aj v prípade podania si prihlášok na viacero študijných programov) **a to iba v jednom z piatich termínov uvedených v úvodných častiach tohto textu.**

Súvisiace poznámky:

**Absolvovať overenie jazykovej spôsobilosti sú povinní aj všetci tí uchádzači výlučne iba v jednom z horeuvedených piatich termínov (**14.04.2025, 05.05.2025, 23.05.2025, 05.06.2025, 16.06.2025), ktorí v tej dobe ešte študujú a až v priebehu roku 2025 budú končiť svoje štúdium **na takej strednej škole,** ktorá im po skončení ich štúdia nevydá (nevydáva) maturitné vysvedčenie, kde je jednou zo známok známka zo Slovenského jazyka.

**Prihlášky uchádzačov, ktorí sa nezúčastnia ani jedného z horeuvedených termínov, budú zaradené do 2. kola prijímacieho konania, v ktorom sa overenie jazykovej spôsobilosti uskutoční 22.08.2025.**

**Analogicky to platí pre povinnosť vykonať súčasne aj diferenčný test v tých istých termínoch pre tých uchádzačov, ktorí svoje štúdium** budú končiť na takej strednej škole, ktorá im po skončení ich štúdia nevydá (nevydáva) maturitné vysvedčenie so známkami a/alebo názvom strednej školy. **Diferenčný test v druhom kole prijímacieho konania sa uskutoční v tom istom termíne ako overenie jazykovej spôsobilosti, t.j. 22.08.2025.**

**Pozvánku** naoverenie jazykovej spôsobilosti a na diferenčný test spolu zašle fakulta uchádzačovi najneskôr 14 dní pred termínom konania.

**Záverečné informácie:**

Termín zaslania prihlášky na príslušné štúdium a ďalšie dôležité termíny sú uvedené v úvode tohto dokumentu. Prihlášku je nutné podať kompletne vyplnenú vrátane príloh do uvedeného termínu a v prípade elektronickej prihlášky je potrebné prihlášku aj vytlačiť, podpísať a doručiť alebo poslať na adresu FMEO PU. Uchádzačov dôrazne upozorňujeme, aby v prihláške uvádzali svoju vlastnú e-mailovú adresu a telefónne číslo. V prípade, že uchádzač nedoručí všetky požadované dokumenty súvisiace s prijatím na štúdium, bude vyradený z prijímacieho konania. Administratívny poplatok za prijímacie konanie uchádzači uhradia bankovým prevodom, príp. poštovým peňažným poukazom, pričom doklad o úhrade poplatku musí byť doložený k prihláške.

Rozhodnutie o výsledkoch prijímacieho konania bude vyhotovené písomne do 30 dní od overenia splnenia podmienok (vrátane legislatívnych) na prijatie na štúdium.

O prijatí na štúdium rozhoduje dekan fakulty na návrh prijímacej komisie. Členov prijímacej komisie menuje dekan fakulty.

Uchádzač, ktorý dostal rozhodnutie o neprijatí, môže podať žiadosť o preskúmanie tohto rozhodnutia. Žiadosť sa podáva dekanovi fakulty v lehote do ôsmich dní odo dňa doručenia rozhodnutia o neprijatí.

V zmysle § 58 ods. 9 zákona č. 131/2002 Z. z. o vysokých školách a o zmene a doplnení niektorých zákonov fakulta má právo požadovať od prijatých uchádzačov informáciu, či sa zapíšu na štúdium. Vzhľadom na vyššie uvedené je uchádzač, ktorý dostane rozhodnutie o prijatí na štúdium, povinný do 7 dní od doručenia rozhodnutia o prijatí oznámiť fakulte, či sa na štúdium zapíše. Ak uchádzač neprejaví o štúdium záujem alebo informáciu v zákonom určenom čase neposkytne, zaniká mu právo zapísať sa na štúdium daného študijného programu.

Ďalšie informácie týkajúce sa prijímania uchádzačov na bakalárske štúdium budú zverejnené na webovom sídle fakulty (<https://www.unipo.sk/fakulta-manazmentu-ekonomiky-a-obchodu>), ktoré **odporúčame permanentne sledovať**.

Uchádzačom so špecifickými potrebami odporúčame pred podaním prihlášky kontaktovať koordinátora pre študentov so špecifickými potrebami (viac informácií na webovom sídle fakulty v sekcii Vzdelávanie/Študenti so špecifickými potrebami: <https://www.unipo.sk/fakulta-manazmentu-ekonomiky-a-obchodu/specifickymi-potrebami/>).

**Podmienky prijatia na štúdium v 2. stupni štúdia (magisterské a inžinierske štúdium):**

**Základnou podmienkou prijatia na magisterské a inžinierske štúdium je absolvované vysokoškolské vzdelanie 1. stupňa (bakalárskeho štúdia) ukončené štátnou skúškou** (základnými podmienkami prijatia na štúdium študijného programu druhého stupňa podľa § 56 ods. 3 zákona č. 131/2002 Z. z. o vysokých školách a o zmene a doplnení niektorých zákonov je vysokoškolské vzdelanie prvého stupňa alebo vysokoškolské vzdelanie druhého stupňa, pričom súčet počtu získaných kreditov za predchádzajúce vysokoškolské štúdium, ktorým bolo získané vysokoškolské vzdelanie, a počtu kreditov potrebných na riadne skončenie študijného programu druhého stupňa, na ktorý sa uchádzač hlási, musí byť najmenej 300 kreditov).

**Prijímacie konanie na magisterské a inžinierske štúdium sa koná bez prijímacej skúšky**, tzn. uchádzači o magisterské a inžinierske štúdium budú prijímaní v prijímacom konaní bez vykonávania prijímacej skúšky. Všetci uchádzači, ktorí sa hlásia na štúdium na FMEO PU, sú zoradení do poradia pre prijatie na príslušný študijný program, na ktorý sa prihlásili (poradie je pre každý daný študijný program vždy iba jedno). Poradie pre prijatie sa vytvára podľa váženého priemeru za celé obdobie bakalárskeho štúdia podľa algoritmu, ktorý je zverejnený na webovom sídle fakulty (<https://www.unipo.sk/fakulta-manazmentu/informacie/uchadzaci/>). Každý uchádzač môže byť prijatý podľa svojej pozície v poradí pre prijatie v rámci kapacitných limitov fakulty.

V prípade absolventa, ktorý ukončil študijný program v inom študijnom odbore ako Ekonómia a manažment (absolvovaného v SR) alebo v prípade absolventov akéhokoľvek študijného programu v inom študijnom odbore, než Economics & Management (absolvovaného v zahraničí mimo SR, alebo aj v SR), resp. ani v nesúvisiacom študijnom programe, vykoná takýto uchádzač **diferenčný test** **z vybraných okruhov štátnej skúšky bakalárskeho študijného programu Manažment**, ktorý je realizovaný na FMEO PU. Diferenčný test sa bude konať v termínoch uvedených v úvode tohto dokumentu, z okruhov predmetov: Mikroekonómia, Podniková ekonomika, Financie a mena, Podnikové financie, Finančno-ekonomická analýza, Manažment, Manažment ľudských zdrojov, Marketing. Okruhy budú zverejnené na webovom sídle fakulty (<https://www.unipo.sk/fakulta-manazmentu/informacie/uchadzaci/>). Na základe výsledku diferenčného testu získava každý uchádzač pozíciu v spoločnom poradí pre prijatie na každý daný študijný program. Špecifické, resp. nie štandardné prípady budú osobitne posudzované komisiou zriadenou na tieto účely.

Ak uchádzač neabsolvoval bakalárske štúdium v slovenskom jazyku a/alebo nepreukáže sa maturitným vysvedčením so známkou zo slovenského jazyka, je povinný absolvovať **overenie jazykovej spôsobilosti študovať študijný program v slovenskom jazyku**. **Overenie jazykovej spôsobilosti študovať študijný program v slovenskom jazyku nie je možné nahradiť žiadnymi certifikátmi zo slovenského jazyka**. Termíny konania overenia jazykovej spôsobilosti študovať študijný program v slovenskom jazyku sú uvedené v úvode tohto dokumentu. Ak uchádzač neuspel na overení jazykovej spôsobilosti študovať študijný program v slovenskom jazyku, bude vyradený z poradia pre prijatie. **Prihlášky uchádzačov, ktorí sa nezúčastnia ani jedného z horeuvedených termínov overenia jazykovej spôsobilosti, budú zaradené do 2. kola prijímacieho konania, v ktorom sa overenie jazykovej spôsobilosti uskutoční 22.08.2025. Diferenčný test v druhom kole prijímacieho konania sa uskutoční v tom istom termíne ako overenie jazykovej spôsobilosti, t.j. 22.08.2025.** Špecifické prípady budú osobitne posudzované komisiou zriadenou na tieto účely.

Pozvánku na diferenčný test a overenie jazykovej spôsobilosti spolu zašle fakulta uchádzačovi najneskôr 14 dní pred termínom konania. **Diferenčný test** a **overenie jazykovej spôsobilosti môže uchádzač** v priebehu celého prijímacieho konania na ak. rok 2025/2026 **vykonať iba raz** (aj v prípade podania si prihlášok na viacero študijných programov).

**Požadované doklady:**

1. **Riadne a úplne vypísaná elektronická prihláška na štúdium**, ktorá sa podáva prostredníctvom MAIS (<https://www.unipo.sk/cvtpu/hlavne-sekcie/MAIS/intro/>), alebo **papierová prihláška na štúdium** doručená na adresu fakulty do stanoveného termínu, vrátane príloh uvedených v nasledujúcich bodoch. Pri podávaní elektronickej prihlášky prostredníctvom MAIS je potrebné prihlášku aj vytlačiť, vlastnoručne podpísať a poslať poštou na adresu fakulty. Uchádzačov o magisterské a inžinierske štúdium na FMEO PU žiadame, aby vypĺňali aj údaj o vysokej škole, na ktorej absolvovali alebo absolvujú vysokoškolské vzdelanie 1. stupňa (bakalársky stupeň štúdia).
2. **Úradne overená fotokópia diplomu a vysvedčenia o štátnej skúške**, ktorú je potrebné poslať poštou alebo doručiť osobne na FMEO PU.

* Uchádzač, ktorý nie je absolventom bakalárskeho stupňa štúdia na FMEO PU v Prešove, musí poslať poštou alebo osobne doručiť na FMEO PU **výpis výsledkov štúdia** s uvedením váženého aritmetického (študijného) priemeru za celé obdobie bakalárskeho štúdia, vrátane známok zo štátnej skúšky.
* Uchádzači, ktorí absolvovali štúdium 1. stupňa na vysokej škole mimo územia Slovenskej republiky (resp. Českej republiky) sú povinní doručiť:
* **Rozhodnutie o uznaní rovnocennosti dokladov o vzdelaní** (tzv. nostrifikáciu). O nostrifikáciu je nutné požiadať: (a) príslušnú fakultu na Slovensku, ktorá uskutočňuje študijné programy v rovnakých alebo príbuzných študijných odboroch ako sú uvedené na doklade o vzdelaní, alebo (b) Ministerstvo školstva, vedy, výskumu a športu (ak v Slovenskej republike nie je vysoká škola, ktorá uskutočňuje študijné programy v rovnakých študijných odboroch alebo v príbuzných študijných odboroch, ako sú uvedené na doklade o vzdelaní). Viac informácií na: <https://www.minedu.sk/23276-sk/akademicke-uznavanie-dokladov-o-vzdelani-a-stupna-vzdelania/#UznStup> a <https://www.minedu.sk/academic-recognition-of-diplomas/>.
* **Úradne preložené a overené doklady o dosiahnutí 1. stupňa vysokoškolského vzdelania:** diplom, vysvedčenie o štátnej skúške, výpis známok za jednotlivé predmety štúdia.
* **Apostille** – pri dokladoch o vzdelaní, ktoré boli vydané v štátoch, ktoré sú zmluvnými stranami Dohovoru o zrušení požiadavky vyššieho overenia zahraničných verejných listín z 5. októbra 1961 (tzv. Haagskeho dohovoru).
* **Legalizácia/superlegalizácia** - pri dokladoch o vzdelaní, ktoré boli vydané v štátoch, ktoré nie sú členským štátom Haagskeho dohovoru.

1. **Štruktúrovaný životopis** (možné nahratie ako prílohy do e-prihlášky).
2. **Doklad o zaplatení poplatku za prijímacie konanie** (možné nahratie ako prílohy do e-prihlášky).

**V prípade nepredloženia požadovaných dokumentov do stanoveného termínu, bude prihláška zaradená do 2. kola prijímacieho konania.**

**Doplňujúce informácie pre uchádzačov o štúdium v študijnom programe v anglickom jazyku:**

* Uchádzač vypĺňa zverejnenú prihlášku v anglickom jazyku „An application form for Master’s study in English“ (<https://www.unipo.sk/en/faculty-of-management/study/admissionprocedure/>).
* V prípade uchádzača, ktorý absolvoval štúdium 1. stupňa na vysokej škole mimo územia Slovenskej republiky, je potrebné doložiť rozhodnutie o uznaní rovnocennosti dokladov o vzdelaní (tzv. nostrifikácia) (podrobnejšie vysvetlené v texte vyššie).
* Povinnosť absolvovať overenie jazykovej spôsobilosti študovať študijný program v anglickom jazyku má:
* uchádzač, ktorý neabsolvoval bakalársky študijný program v anglickom jazyku,
* uchádzač, ktorý sa nepreukáže predpísaným certifikátom o znalosti anglického jazyka na požadovanej úrovni jazyka minimálne B2 – stredne pokročilý (dosiahnutú úroveň je potrebné preukázať diplomom alebo certifikátom, napr. TOEFL, IELTS a pod.).
* Termíny a spôsob konania overenia jazykovej spôsobilosti študovať študijný program v anglickom jazyku (fyzická prítomnosť/online) budú uchádzačom včas oznámené na ich e-mailovú adresu (uvedenú v prihláške).
* Ak uchádzač overenie jazykovej spôsobilosti študovať študijný program v anglickom jazyku vykoná neúspešne, bude vyradený z poradia pre prijatie. Špecifické prípady budú osobitne posudzované komisiou zriadenou na tieto účely.

**Záverečné informácie:**

Termín zaslania prihlášky na príslušné štúdium a ďalšie dôležité termíny sú uvedené v úvode tohto dokumentu. Prihlášku je nutné podať kompletne vyplnenú vrátane príloh do uvedeného termínu a v prípade elektronickej prihlášky je potrebné prihlášku aj vytlačiť, podpísať a doručiť alebo poslať na adresu FMEO PU. Uchádzačov dôrazne upozorňujeme, aby v prihláške uvádzali svoju vlastnú e-mailovú adresu a telefónne číslo. V prípade, že uchádzač nedoručí všetky požadované dokumenty súvisiace s prijatím na štúdium, bude vyradený z prijímacieho konania. Administratívny poplatok za prijímacie konanie uchádzači uhradia bankovým prevodom, príp. poštovým peňažným poukazom, pričom doklad o úhrade poplatku musí byť doložený k prihláške.

Rozhodnutie o výsledkoch prijímacieho konania bude vyhotovené písomne do 30 dní od overenia splnenia podmienok (vrátane legislatívnych) na prijatie na štúdium.

O prijatí na štúdium rozhoduje dekan fakulty na návrh prijímacej komisie. Členov prijímacej komisie menuje dekan fakulty.

Uchádzač, ktorý dostal rozhodnutie o neprijatí, môže podať žiadosť o preskúmanie tohto rozhodnutia. Žiadosť sa podáva dekanovi fakulty v lehote do ôsmich dní odo dňa doručenia rozhodnutia o neprijatí.

V zmysle § 58 ods. 9 zákona č. 131/2002 Z. z. o vysokých školách a o zmene a doplnení niektorých zákonov fakulta má právo požadovať od prijatých uchádzačov informáciu, či sa zapíšu na štúdium. Vzhľadom na vyššie uvedené je uchádzač, ktorý dostane rozhodnutie o prijatí na štúdium, povinný do 7 dní od doručenia rozhodnutia o prijatí oznámiť fakulte, či sa na štúdium zapíše. Ak uchádzač neprejaví o štúdium záujem alebo informáciu v zákonom určenom čase neposkytne, zaniká mu právo zapísať sa na štúdium daného študijného programu.

Ďalšie informácie týkajúce sa prijímania uchádzačov na magisterské a inžinierske štúdium budú zverejnené na webovom sídle fakulty (<https://www.unipo.sk/fakulta-manazmentu-ekonomiky-a-obchodu>), ktoré **odporúčame permanentne sledovať**.

Uchádzačom so špecifickými potrebami odporúčame pred podaním prihlášky kontaktovať koordinátora pre študentov so špecifickými potrebami (viac informácií na webovom sídle fakulty v sekcii Vzdelávanie/Študenti so špecifickými potrebami: <https://www.unipo.sk/fakulta-manazmentu-ekonomiky-a-obchodu/specifickymi-potrebami/>).

**Podmienky prijatia na štúdium v 3. stupni štúdia (doktorandské štúdium):**

**Základnou podmienkou prijatia na doktorandské štúdium je absolvované vysokoškolské vzdelanie druhého stupňa** (§ 56 ods. 4 . zákona č. 131/2002 Z. z. o vysokých školách a o zmene a doplnení niektorých zákonov).

Podrobnejšie informácie o doktorandskom štúdiu nájde uchádzač na webovom sídle fakulty v sekcii Veda a výskum (<https://www.unipo.sk/fakulta-manazmentu/veda-a-vyskum/doktorandske/>). Uvedené informácie na webovej stránke odporúčame permanentne sledovať vzhľadom na operatívne upresnenia.

**Požadované doklady:**

1. **Riadne a úplne vypísaná elektronická prihláška na štúdium**, ktorá sa podáva prostredníctvom MAIS (<https://www.unipo.sk/cvtpu/hlavne-sekcie/MAIS/intro/>), alebo **papierová prihláška na štúdium** doručená na adresu fakulty, vrátane príloh uvedených v nasledujúcich bodoch. Pri podávaní elektronickej prihlášky prostredníctvom MAIS je potrebné prihlášku aj vytlačiť, vlastnoručne podpísať a poslať poštou na adresu fakulty.

**Prihláška na doktorandské štúdium** musí byť doručená na Fakultu manažmentu, ekonomiky a obchodu so všetkými prílohami aj s dokladom o uhradenom poplatku (v sume 50 Eur) za prijímacie konanie:

* **do termínu 31.5.2025 v 1.kole prijímacieho konania**
* **do termínu 15.8.2025 v 2.kole prijímacieho konania**

1. profesijný životopis,
2. projektový zámer výskumu dizertačnej práce so súhrnom v anglickom jazyku,
3. zoznam publikovaných i nepublikovaných prác,
4. doklady preukazujúce schopnosti uchádzača (napr. doklad o absolvovaných kurzoch, certifikáty, doklady o jazykových skúškach a pod.),
5. **Úradne overená fotokópia diplomu a vysvedčenia o štátnej skúške**, ktorú je potrebné poslať poštou alebo doručiť osobne na FMEO PU.

Uchádzači, ktorí absolvovali štúdium 2. stupňa na vysokej škole mimo územia Slovenskej republiky (resp. Českej republiky) sú povinní doručiť aj:

* **Rozhodnutie o uznaní rovnocennosti dokladov o vzdelaní** (tzv. nostrifikáciu). O nostrifikáciu je nutné požiadať: (a) príslušnú fakultu na Slovensku, ktorá uskutočňuje študijné programy v rovnakých alebo príbuzných študijných odboroch ako sú uvedené na doklade o vzdelaní, alebo (b) Ministerstvo školstva, vedy, výskumu a športu (ak v Slovenskej republike nie je vysoká škola, ktorá uskutočňuje študijné programy v rovnakých študijných odboroch alebo v príbuzných študijných odboroch, ako sú uvedené na doklade o vzdelaní). Viac informácií na: <https://www.minedu.sk/23276-sk/akademicke-uznavanie-dokladov-o-vzdelani-a-stupna-vzdelania/#UznStup> a <https://www.minedu.sk/academic-recognition-of-diplomas/>.
* **Úradne preložené a overené doklady o dosiahnutí 2. stupňa vysokoškolského vzdelania:** diplom a vysvedčenie o štátnej skúške.
* **Apostille** – pri dokladoch o vzdelaní, ktoré boli vydané v štátoch, ktoré sú zmluvnými stranami Dohovoru o zrušení požiadavky vyššieho overenia zahraničných verejných listín z 5. októbra 1961 (tzv. Haagskeho dohovoru).
* **Legalizácia/superlegalizácia** (nostrifikácia) - pri dokladoch o vzdelaní, ktoré boli vydané v štátoch, ktoré nie sú členským štátom Haagskeho dohovoru.

1. **Doklad o zaplatení poplatku za prijímacie konanie** **50 Eur** (možné nahratie ako prílohy do e-prihlášky).

Uchádzači o doktorandské štúdium (v 1.kole prijímacieho konania) v dennej forme štúdia, ktorí štátnu záverečnú skúšku 2. stupňa vysokoškolského stupňa (magisterského alebo inžinierskeho) vykonajú v  akademickom roku 2024/2025, sú povinní prihlásiť sa na štúdium (rovnako ako ostatní uchádzači o štúdium) **do 31. mája 2025** a zašlú najneskôr do **20.júna 2025** úradne overené doklady o úspešnom ukončení vysokoškolského štúdia 2. stupňa.

Uchádzač o štúdium na Fakulte manažmentu, ekonomiky a obchodu môže podať na túto fakultu aj viac prihlášok na štúdium – týka sa to aj študijných programov aj formy štúdia.

V prípade, že uchádzač nesplní všetky vyššie uvedené podmienky prijatia na štúdium, bude vyradený z prijímacieho konania. Žiadosti, ktoré budú doručené po termíne uzávierky, alebo nebudú mať požadované náležitosti, nebude fakulta akceptovať.

Predpokladaný termín prijímacej skúšky je v dátume v intervale **23.6.2025-11.7.2025.** Konkrétny dátum, ako aj adresa a miestnosť konania komisionálnej prijímacej skúšky budú uchádzačom upresnené po zaregistrovaní prihlášky a uzávierke prijímania prihlášok na doktorandské štúdium.

**Uchádzač si tému svojej budúcej dizertačnej práce (vypísanú príslušným školiteľom) vyberá zo zverejnenej ponuky pri prihlásení sa na doktorandské štúdium. Témy dizertačných prác budú zverejnené do 31.03.2025.**

**Informácie o ponúkaných témach dizertačných prác, o školiteľoch a o študijnom poriadku môžu uchádzači získať na internetovej stránke Fakulty manažmentu, ekonomiky a obchodu PU** [**https://www.unipo.sk/fakulta-manazmentu-ekonomiky-a-obchodu/**](https://www.unipo.sk/fakulta-manazmentu-ekonomiky-a-obchodu/) **- „Veda a výskum“- „Doktorandské štúdium“- „Témy dizertačných prác“ a na Útvare pre vedu, výskum a doktorandské štúdium Fakulty manažmentu, ekonomiky a obchodu PU v Prešove.**

Prijímacie konanie formou pohovoru vykonajú uchádzači pred komisiou - v súlade so zákonnou povinnosťou - ústnou formou z nasledovných oblastí, v ktorých preukázanie vedomostí a pripravenosti je podmienkou prijatia uchádzača (resp. jeho umiestnenia v poradí pre prijatie) :

* **metodológia a metódy vedeckého výskumu,**
* **anglický jazyk v stupni znalosti „ pokročilý“,**
* **manažment, marketing a ekonómia,**
* **obhajoba projektu výskumu v oblasti vybranej témy dizertačnej práce.**

Uchádzač o štúdium môže byť prijatý len v prípade, že výsledok komisionálnej skúšky z týchto uvedených 4 oblastí, ktorý daný uchádzač dosiahne, je „vyhovel“. Prijatý je na základe umiestnenia v poradí vyhodnotenom skúšobnou komisiou.

**Doplňujúce informácie pre uchádzačov o štúdium v študijnom programe v anglickom jazyku:**

* Uchádzač vypĺňa zverejnenú prihlášku v anglickom jazyku „An application form for Master’s study in English“ (<https://www.unipo.sk/en/faculty-of-management/study/admissionprocedure/>).
* V prípade uchádzača, ktorý absolvoval štúdium 2. stupňa na vysokej škole mimo územia Slovenskej republiky, je potrebné doložiť rozhodnutie o uznaní rovnocennosti dokladov o vzdelaní (tzv. nostrifikácia) (podrobnejšie vysvetlené v texte vyššie).
* Pre uchádzačov o **štúdium doktorandského študijného programu v anglickom jazyku** platia rovnaké podmienky ako sú uvedené pre uchádzačov o štúdium doktorandského študijného programu v slovenskom jazyku, **vrátane prijímacieho pohovoru pred skúšobnou komisiou, 2 špecifikami:**
  + Celý **prijímací pohovor** pred skúšobnou komisiou sa koná výhradne v anglickom jazyku
  + **Všetky hodnotené dokumenty,** vrátane **projektu výskumu** v oblasti vybranej témy dizertačnej práce a ostatných príloh v prihláške na štúdium sú výhradne v anglickom jazyku.

**Záverečné informácie a upozornenia:**

Termín zaslania prihlášky na príslušné štúdium a ďalšie dôležité termíny sú uvedené v úvode tejto časti textu. Prihlášku je nutné podať kompletne vyplnenú vrátane príloh do uvedeného termínu a v prípade elektronickej prihlášky je potrebné prihlášku aj vytlačiť, podpísať a doručiť alebo poslať na adresu FMEO PU. Uchádzačov dôrazne upozorňujeme, aby v prihláške uvádzali svoju vlastnú e-mailovú adresu a telefónne číslo. V prípade, že uchádzač nedoručí všetky požadované dokumenty súvisiace s prijatím na štúdium, bude vyradený z prijímacieho konania. Administratívny poplatok za prijímacie konanie uchádzači uhradia bankovým prevodom, príp. poštovým peňažným poukazom, pričom doklad o úhrade poplatku musí byť doložený k prihláške. Samoplatcovia sú prijímaní na základe zmluvy – v súlade s platnými právnymi predpismi.